RAMMEPROGRAM FOR KUFO 19-21

På GF vedtas annenhvert år et Rammeprogram for KUFO. Dette er viktige saker som GF ønsker at sentralstyret, stiftslagene og hele organisasjonen skal arbeide med i toårsperioden.

Rammeprogrammet er et verktøy for å kunne prioritere saker i toårsperioden. Sentralstyret går gjennom programmet hvert år som et utgangspunkt for hvilke saker en skal prioritere. I Rammeprogrammet tar en inn saker en vet vil prege kirkedemokratiet i perioden. Samtidig vil det alltid komme nye saker som ikke var kjent da programmet ble vedtatt. Styrets prioriteringer og organisasjonens drift vil derfor være en kombinasjon av saker som er vedtatt i programmet og saker som dukker opp i ulike sammenhenger.

For at Rammeprogrammet skal bli så godt som mulig er det viktig at medlemmer og stiftslag aktivt bidrar med forslag som kan komme med i programmet. Det som settes inn skal være kortfattet og realistiske mål. Noen saker vil prege dagsorden i en lengre periode andre saker er aktuelle i en enkelt periode.

Her finner du Rammeprogrammet som GF i 2019 vedtok. Til GF i 2021 vil det komme et nytt forslag som skal drøftes, diskuteres og vedtas. For at denne prosessen skal bli så demokratisk som mulig ber sentralstyret om innspill slik at det endelige forslaget er mest mulig representativt for hva medlemmene mener. Siden GF vil holdes digitalt vil det være viktig at forslag til saker, endringer ol. I Rammeprogrammet kommer så tidlig som mulig slik at det kan være med i behandlingen på GF blir så ryddig som mulig.

Rammeprogram for KUFO

19-21 vedtatt på Generalforsamling 15.06.19

**Hovedmål for perioden:**

**«KUFO vil være en fagforening, som arbeider for gode lønns- og arbeidsvilkår. Vi vil videreutvikle KUFO som organisasjon og gjøre undervisningsansatte i kirken mer synlig»**

Rammeprogrammet deles i disse hovedtemaene:

* Utvikling av organisasjonen
* Lønn og arbeidsforhold
* Undervisningsansattes plass i kirken
* Utdanning
* Rekrutering til kirkelig tjeneste

1. **Utvikling av organisasjonen:**

KUFO vil:

- Utvikle gjensidig informasjon mellom administrasjon/sentralstyret, stiftslag og medlemmer. Med litt språklig justering mener jeg at dette kan stå.   
- Tilby kurs og oppfølging av tillitsvalgte.   
- Gjøre stiftslagene til robuste enheter i organisasjonen ved oppfølging og besøk.  
- Verve nye medlemmer.  
- Videreføre dialogen om eventuell ny organisasjon.

1. **Lønn og arbeidsforhold:**

KUFO vil:

* Arbeide for at medlemmene skal ha en konkurransedyktig lønn.
* Arbeide for gode avtaler for medbestemmelse og medvirkning innen kirkelige virksomheter.
* Arbeide for at flest mulig, uansett arbeidsgiver, skal få tilbud om arbeidsveiledning.

Sikre gode ordninger for kompetanseutvikling

**3. Undervisningsansattes plass i kirken**

KUFO vil:

* Være aktive i den kirkepolitiske debatten som er relatert til undervisningstjenesten
* Arbeide for å styrke den kirkelige identiteten hos medlemmene
* Utvikle en tydelig og trygg yrkesidentitet
* Arbeide for at all kirkelig undervisning blir et enhetlig område.
* Arbeide for en enhetlig praksis når det gjelder stillingstitler på kirkelig undervisningsansatte i tråd med KM sak 07/ 15

**4. Utdanning**

* Arbeide for at det etableres gode ordninger for studieløp og godkjenning til kateket og menighetspedagog.
* Arbeide for studietilbud som ivaretar både fulltidsstudenter og personer med annen utdanning som ønsker kompetanse som kateket eller menighetspedagog.
* Arbeide for fleksible studier som gjør det mulig å kombinere arbeid og studier over hele landet.
* Arrangere og utfordre andre til å arrangere kurs og fagdager lokalt, nasjonalt og internasjonalt, som gir utviklingsmuligheter for ansatte som er i jobb og trenger inspirasjon og etterutdanning innen sitt fag.

**5. Rekrutering til kirkelig tjeneste**

KUFO vil:

* Sammen med Kirkerådets rekrutteringsprosjekt være med å synliggjøre kirken som arbeidsmarked.
* Utfordre enkeltpersoner til å velge utdannelse og stilling innen kirkelige virksomheter.